Paterna celebra la cultura en els LVII Jocs Florals i reconeix a l'empresa municipal Gespa amb el Coet d’Or
02/09/2021

# Paterna celebra la cultura en els LVII Jocs Florals i reconeix a l'empresa municipal Gespa amb el Coet d’Or

[![Paterna celebra la cultura en los LVII Jocs Florals y reconoce a la empresa municipal Gespa con el Coet d’Or](/images/noticias/2021/09/7542/7542_lg.jpg)](/images/noticias/2021/09/7542/7542_lg.jpg)

02.09.2021

L'empresa municipal Gespa va rebre el Coet d’Or 2021 en reconeixement a la seua implicació en l'organització i desenvolupament de les Festes Majors de Paterna

El Gran Teatre de Paterna va acollir dissabte passat la gala de lliurament de premis de la LVII edició dels Jocs Florals, un certamen cultural amb més d'un segle d'història que busca contribuir a l'enriquiment del panorama literari i poètic local i enfortir les tradicions paterneres.  
  
Durant la seua intervenció, Sagredo va agrair als paterners i paterneres el seu compromís amb la protecció i la defensa de les tradicions” al mateix temps que va destacar que “Paterna som un poble de gent treballadora que batega fort per a mantindre vives tots els seus senyals d'identitat”.  
  
En aquest sentit, el primer edil va recordar que enguany s'han complit cent anys de l'elecció de la primera Reina de les Festes i de l'Himne de Paterna i referent a això va animar a tots els assistents a “continuar preservant, respectant i gaudint de les nostres tradicions i de la nostra gent, amb tots els protocols de seguretat i sanitaris que siguen necessaris”.  
  
Quant als guanyadors del certamen literari, en la categoria de Poesia, José Luis García Herrera, amb el seu poema "Sota l'ull del ciclop", es va alçar amb el premi "Flor Natural", valorat en 1.000 euros, mentre que el premi "Torre d'Argent" valorat en 400 euros va recaure en l'escriptora Marisa Tarazona Díez pel seu poema "L'aliment de la paraula".  
  
Per part seua, en la categoria de Prosa, l'autor José Manuel Garrido Sancho va rebre la major distinció, dotat amb 700 euros, pel seu estudi monogràfic "Evolució de la població de Paterna: estudi de demografia històrica (1399-1857)"  
  
Així mateix, Paco Estellés Castelló es va alçar amb el premi de Relat Curt per "Revenja a Fernando Poo" i Isabel Tadeo Plá va ser reconeguda en la categoria de Contes infantils per "Regal".  
  
Finalment, durant la gala també es va reconéixer a l'empresa municipal Gespa amb el Coet d’Or 2021 per la seua implicació en l'organització i desenvolupament de les Festes Majors de Paterna.